زچگی سے ہونے والا ناسور

زچگی سے ہونا والا ناسور یا فسٹولا ایک طبی حالت ہے جس میں بچے کی پیدائش کے نتیجے میں پیدائشی نالی میں سوراخ ہو جاتا ہے۔   یہ اندام نہانی اور مقعد ، پیشاب کی نالی یا مثانے کے درمیان ہو سکتا ہے۔   جس کے نتیجے میں پیشاب یا پاخانہ پر قابوپانا مشکل ہو جاتاہے۔  پیچیدگیوں میں ڈپریشن ، بانجھ پن اور سماجی تنہائی شامل ہو سکتی ہے۔ 

خطرے کے عوامل میں وضع حمل میں دشواری ، طبی دیکھ بھال تک ناقص رسائی، غذائیت کی کمی اور نوعمری کا حمل شامل ہیں۔   بنیادی طریقہ کار طویل عرصے تک متاثرہ علاقے سےخون کا ناقص بہاؤ ہے۔  تشخیص عام طور پر علامات پر مبنی ہوتی ہے اور میتھیلین بلیو کے استعمال سے اس کی تصدیق کی جا سکتی ہے۔ 

قیصری عمل جراحی (سیزیرین سیکشن )کے مناسب استعمال سے فسٹولا تقریباً مکمل طور پر ٹھیک کیا جا سکتا ہے۔  علاج عام طور پر سرجری سے ہوتا ہے۔  اگرجلد علاج کیا جائے تو، پیشاب کیتھیٹر (نالی) کا استعمال شفا یابی میں مدد کر سکتا ہے۔ مشاورت بھی مفید ہو سکتی ہے۔  ایک اندازے کے مطابق ذیلی صحارا افریقہ ، ایشیا، عرب ممالک اور لاطینی امریکہ میں 20 لاکھ خواتین کو یہ بیماری لاحق ہے، جہاں ایک سال میں تقریباً 75,000 نئے کیسز سامنے آتے ہیں۔  یہ ترقی یافتہ دنیا میں بہت کم ہوتا ہے۔  اسے غربت کی بیماری سمجھا جاتا ہے۔ 

 حوالہ جات: 

زمرہ:امراض نسواں
زمرہ:نسوانی صحت
زمرہ:نسوانی امراض